[Luister] Hoekom Heinz hom tot skarefinansiering wend | Maroela Media
Heinz Winckler het onlangs aangekondig dat hy sy eerste onafhanklike album gaan aanpak deur middel van skarefinansiering. Foto: Facebook
Skarefinansiering het die afgelope paar jaar baie toegeneem en talle insamelingsprojekte is al van stapel gestuur om geld in te samel vir enigiets van die vervaardiging van innoverende tegnologie tot die maak van 'n aartappelslaai.
Heinz Winckler het onlangs aangekondig dat hy besluit het om sy eerste onafhanklike album uit te reik wat beteken dat hy nie van 'n platemaatskappy gebruik maak om die album te vervaardig nie. Hoewel die konsep van skarefinansiering (oftewel geldelike steun uit aanhangersgeledere) nog 'n bietjie vreemd in Suid-Afrika is, het dit al op internasionale vlak geslaag. The Guardian het vroeër vanjaar berig oor die sukses wat die musikant Amanda Palmer daarmee gehad het.
Maroela Media het met Heinz gesels oor sy besluit om 'n onafhanklike album aan te pak. Hy gesels ook oor die konsep van skarefinansiering en hoekom hy dink so iets die toekoms van die musiekbedryf is.